
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի մայիսի 24-ի թիվ 78-Լ

ՀԱՇՎԵՔՆՆԻՉ ՊԱԼԱՏԻ 2019 ԹՎԱԿԱՆԻ ՄԱՐՏԻ 29-Ի ԹԻՎ 7/6 ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ կետով և Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 3-րդ մասով՝ Հաշվեքննիչ պալատը․ 

Ո Ր Ո Շ ՈՒ Մ  Է`

1. Հաշվեքննիչ պալատի 2019 թվականի մարտի 29-ի Հայաստանի Հանրապետության հաշվեքննիչ պալատի անդամների և աշխատակիցների պարգևատրման կարգը հաստատելու մասին թիվ 7/6 որոշմամբ հաստատված հավելվածի 3-րդ կետը լրացնել հետևյալ նոր պարբերությամբ․
«Հիմնական մասնագիտական կառուցվածքային ստորաբաժանումների աշխատակիցների պարգևատրման տոկոսային հարաբերակցության չափը (գործակիցը)  հաշվարկվում է կից ձևանմուշով ներկայացված մեթոդի կիրառմամբ, իսկ աջակցող մասնագիտական կառուցվածքային ստորաբաժանումների աշխատակիցների (բացառությամբ տեխնիկական սպասարկում իրականացնող անձանց) պարգևատրման տոկոսային հարաբերակցության չափը՝ յուրաքանչյուրի անհատական կատարողականի գնահատման մեթոդով։ Նշված մեթոդներում ելակետային տվյալների մուտքագրման նպատակով ստորաբաժանումների ղեկավարները «Trello», «Mulberry» կամ խնդիրների/փաստաթղթերի կառավարման այլ համակարգերի միջոցով պետք է իրականացնեն յուրաքանչյուր աշխատակցի կողմից կատարված աշխատանքների (խնդիրների) հաշվառում։»։
2. Սույն որոշումն ուժի մեջ է մտնում 2023 թվականի հունիսի 1-ից:

